cyanic-selkie/wikianc huggingface dataset:
বিশ্ব ফার্মাসিস্ট দিবস
বাংলাদেশে উদযাপন
প্রতি বছর যথাযোগ্য মর্যাদায় সারাবিশ্বে এই দিবসটি পালন করা হয়। বাংলাদেশে সাভারের গণ বিশ্ববিদ্যালয়ের ফার্মেসী বিভাগ ২০১৪ সালে প্রথমবারের মত এই দিবসটি পালন করে । এর পর থেকে প্রতিটি বিশ্ববিদ্যালয়ের ফার্মেসী বিভাগ, বিভিন্ন ফরর্মাসিউটিক্যালস, ওষুধ প্রশাসন অধিদপ্তর ও বিভিন্ন ফার্মেসী পেশাজীবী সংগঠনের উদ্যোগে ঢাকাসহ বড় বিভাগীয় ও জেলা শহরগুলোতে উৎসাহের সঙ্গে র‌্যালি ও স্বেচ্ছায় রক্তদান কর্মসূচি, সেমিনার ও বিভিন্ন জনসচেতনতামূলক কার্যক্রম পালনের মাধ্যমে দিবসটি নিয়মিত পালন হয়ে আসছে।
গেন্টো (পরিভাষা)
গেন্টো বা গেন্টূ বা 'জেন্টূ' শব্দটি ভারতীয় আদি অধিবাসীদের জন্য ব্যবহৃত একটি শব্দ৷ মুসলমানদের হতে আলাদা ধর্মীয় পরিচয় নির্ধারণে হিন্দু শব্দ উদয়ের পূর্বে ইউরোপীয় পরিব্রাজকদের দ্বারা এ শব্দটির ব্যাপক ব্যবহার হয়েছে৷
এম১ মোটরওয়ে (পাকিস্তান)
এম১ মোটরওয়ে বা এম১, পাকিস্তানের পূর্ব-পশ্চিম দিকে বিস্তৃত একটি মোটরওয়ে, যা পেশাওয়ারকে ইসলামাবাদ-রাওয়ালপিন্ডির সাথে যুক্ত রেখেছে। এই মোটরওয়েটি পাকিস্তানের তৎকালীন রাষ্ট্রপতি পারভেজ মুশাররফ দ্বারা ১৩ বিলিয়ন পাকিস্তানি রুপির বিনিময়ে নির্মিত হয়েছিল এবং ২০০৭ সালের অক্টোবর মাসে এটি উন্মুক্ত করা হয়েছিল। এটি ১৫৫ কিলোমিটার বিস্তৃত, যার ৮৮ কিলোমিটার  খাইবার পাখতুনখোয়া প্রদেশে এবং ৬৭ কিলোমিটার পাঞ্জাবে অবস্থিত। এম১ আফগানিস্তান ও মধ্য এশিয়াকে পাকিস্তানের মোটরওয়ের সঙ্গে  সংযুক্ত করেছে।
ইতিহাস
১৯৯৩ সালে বেনজীর ভুট্টোর শাসনামলে এম-১ পেশোয়ার ইসলামাবাদ মোটরওয়ের নির্মাণ শুরু হয় এবং নির্মাণ চুক্তিটি তুর্কি কোম্পানির বায়িন্ডারকে প্রদান করা হয়। তবে রাষ্ট্রপতি ফারুক লেঘারি তার সরকারকে বরখাস্ত করার পর কাজটি বন্ধ হয়ে যায়। যাহোক, কাজ অগ্রগতি খুব ধীর হয়ে গিয়েছিল এবং ১৯৯৩ ও ১৯৯৭ সালের মধ্যে কোন কাজ করা হয়নি। ২০০৩ সালে রাষ্ট্রপতি পারভেজ মুশাররফের শাসনামলে কাজটি পুনরায় চালু করা হয়েছিল। তোরখাম সীমান্তে বর্তমান এম২ মোটরওয়ের সঙ্গে সংযোগ স্থাপনের পরিকল্পনাটি করা হয়েছিল । ২০০৪ সালে, গদর বন্দরকে বিদ্যমান মোটরওয়ে অবকাঠামোর সাথে সংযোগ করা নিয়ে সেনেটরা এক পরিকল্পনা করেছিল, এ প্রসঙ্গে এটি এম-১ মোটরওয়েতে গুরুত্বপূর্ণ ভূমিকা রেখেছিল। এই মোটরওয়ের ১৩ বিলিয়ন পাকিস্তানি রুপি খরচে সম্পন্ন হয়। ২০০৭ সালের ৩০ অক্টোবর মাসে, প্রেসিডেন্ট পারভেজ মুশাররফ মোটরওয়ের উদ্বোধন করেন।
যাত্রাপথ
এম১ পেশোয়ারের উত্তর-পূর্ব সীমান্তে পেশাওয়ার রিং রোডের সাথে যুক্ত হয়। তারপর মোটরওয়েটি সিন্ধু নদী অতিক্রম করার আগে চারসাদ্দা, রিসালপুর, সুব্বী ও রাশকাই শহরগুলি অতিক্রম করে পূর্ব দিকের কাবুল নদী অতিক্রম করে। এম১ খাইবার পাখতুনখোয়া প্রদেশ ছেড়ে পাঞ্জাব প্রদেশে প্রবেশ করে, যেখানে এটি এটক, বুরহান এবং হাসান আবদালের মধ্য দিয়ে যায়। এম২ মোটরওয়েতে ধারাবাহিকতা হিসেবে ইসলামাবাদের কাছাকাছি গিয়ে এম১ শেষ হয়। এম১-এর পুরো অংশে ৬টি লেন রয়েছে, যার সাথে রুট বরাবর কয়েকটি বিরতি রয়েছে। এম১-এর বিমানবন্দর সংযোগ সড়ক, ইসলামাবাদ, এডব্লিউটি / সানজিয়ানী / পাসওয়াল, বার্মা ভাটার, বুরহান (হাসানবাদাল / কামরা), হাজারা এক্সপ্রেস (ই-৩৫), গাজী, ছচ, সাব্বী, রাশকাই, চারসদ্দ, পেশোয়ার উত্তর বাইপাস এবং পেশোয়ার রিং রোডসহ ১৪ টি ইন্টারচেঞ্জ রয়েছে। ব্রহ্ম বাহতার ইন্টারচেঞ্জে, ব্রহ্ম বাহতার-ইয়রিক মোটরওয়ে দেরা ইসমাইল খান শহরের দিকে প্রবর্তিত হয়। হর, সিন্ধু ও কাবুল নদীতে তিনটি বড় সেতু, ১৮টি ফ্লাইওভার, ২৭টি ছোট সেতু, ১৩৭টি আন্ডারপাস এবং ৫৭১টি কালভার্ট রুট রয়েছে। রুট বরাবর ১০টি পরিষেবা এলাকা (মোটরওয়ের প্রতিটি পাশে পাঁচটি করে) রয়েছে।
রাজযোগ (বই)
রাজযোগ অথবা অন্তঃপ্রকৃতি-জয় (ইংরেজি ভাষায়: Raja Yoga) স্বামী বিবেকানন্দ রচিত হিন্দু যোগ দর্শন বিষয়ক একটি বই। এই বইতে যোগদর্শনের অন্যতম শাখা রাজযোগ সম্বন্ধে আলোচনা করা হয়েছে। মূল ইংরেজি বইটি ১৮৯৬ সালের জুলাই মাসে প্রকাশিত হয়েছিল। ১৮৯৯ সালে এর বঙ্গানুবাদ উদ্বোধন কার্যালয় থেকে প্রকাশিত হয়। এটিই উদ্বোধন থেকে প্রকাশিত প্রথম বই। রাজযোগ স্বামী বিবেকানন্দের সবচেয়ে জনপ্রিয় বইগুলির একটি।
শিকাগো ধর্মসম্মেলনে বক্তৃতাদানের পর স্বামী বিবেকানন্দ কিছুদিন নানা জনসভায় ঘুরে বক্তৃতা দেন। তারপর ১৮৯৫ সালে মার্কিন যুক্তরাষ্ট্রে স্থায়ীভাবে হিন্দু দর্শন শিক্ষাদানের উদ্দেশ্যে নিউ ইয়র্কে একটি বাড়ি ভাড়া নেন। এই বাড়িতে তার নির্বাচিত শিষ্য ও শিষ্যাদের সামনে তিনি যোগ দর্শন শিক্ষা দিতে শুরু করেন। এই বাড়িতে বসে ওই বছরই জুন মাসে বিবেকানন্দ রাজযোগ বইটি রচনা করেন। বইটি লেখার সময় শ্রুতিলেখকের কাজ করেছিলেন তার শিষ্যা মিস এস. ই. ওয়াল্ডো।
এই বইয়ের পরিশিষ্ট অংশে বিবেকানন্দ পতঞ্জলির যোগসূত্র-এর একটি ইংরেজি অনুবাদ ও তার নিজস্ব ব্যাখ্যা যুক্ত করে দেন।
ভ্যাটিকান সিটি
ভ্যাটিকান সিটি, দাপ্তরিকভাবে ভ্যাটিকান নগর রাষ্ট্র (Stato della Città del Vaticano; Status Civitatis Vaticanae), ইতালির রাজধানী রোম শহরের ভিতরে অবস্থিত স্বাধীন রাষ্ট্র ও ছিটমহল। ভ্যাটিকান নগর রাষ্ট্র, যা সাধারণত ভ্যাটিকান নামেই অধিক পরিচিত, ১৯২৯ সালে ল্যাটেরান সন্ধির মাধ্যমে ইতালি থেকে স্বাধীনতা লাভ করে, যা হলি সি এর একটি পূর্ণ মালিকানাধীন, সার্বভৌম বিচার বিভাগীয় ও প্রশাসনিক অঞ্চল। পোপ এখানকার রাষ্ট্রনেতা। এটি রোমান ক্যাথলিক গির্জার বিশ্ব সদর দফতর হিসেবে কাজ করে। সম্পূর্ণভাবে রোমের অভ্যন্তরে অবস্থিত ভ্যাটিকান সিটি বিশ্বের ক্ষুদ্রতম রাষ্ট্র, যার আয়তন ১২১ একর।
উত্তর-পশ্চিম রোমের ভ্যাটিকান পাহাড়ের উপর একটি ত্রিভুজাকৃতির এলাকায়, তিবের নদীর ঠিক পশ্চিমে, ভ্যাটিকান শহর অবস্থিত। দক্ষিণ-পশ্চিমের পিয়াৎসা সান পিয়েত্রো বা সেন্ট পিটার চত্বর বাদে বাকি সবদিকে ভ্যাটিকান শহর মধ্যযুগ ও রেনেসাঁর সময়ে নির্মিত প্রাচীর দিয়ে রোম শহর থেকে বিচ্ছিন্ন। প্রাচীরের ভেতরে আছে উদ্যান, বাহারী দালান ও চত্বরের সমাবেশ। সবচেয়ে বড় দালানটি হলো সেন্ট পিটারের ব্যাসিলিকা, যা রোমান ক্যাথলিকদের প্রধান গির্জা। ভ্যাটিকান সিটিতে রয়েছে একটি মহাকাশ পর্যবেক্ষণ কেন্দ্র, লাইব্রেরি ভ্যাটিকানা। ভ্যাটিকান সিটির নিজস্ব সংবিধান, ডাকব্যবস্থা, সীলমোহর, পতাকা এবং অন্যান্য রাষ্ট্রীয় প্রতীক বিদ্যমান। ভ্যাটিকানের নিজস্ব সেনাবাহিনীও আছে, যার নাম সুইস গার্ড; এর সদস্যসংখ্যা প্রায় ১০০। ভ্যাটিকান রেডিও নামের সরকারি বেতার স্টেশন সারা বিশ্বে পোপের কণ্ঠ ছড়িয়ে দেয়। ২০০১ সালে ভ্যাটিকান শহরে জনসংখ্যা ছিল প্রায় ১০০০। এখানে স্থায়ীভাবে বসবাস করে ও পোপের দেয়া বিশেষ দায়িত্ব পালন করে এখানকার নাগরিকত্ব পাওয়া সম্ভব।
ভ্যাটিকান সিটি শেষ পোপীয় রাষ্ট্র। ক্যাথলিক গির্জা বহু শতাব্দী ধরে মধ্য ইতালির বেশ কিছু এলাকাতে এই রাষ্ট্রগুলি স্থাপন করেছিল, যার শাসনকর্তা ছিলেন পোপ। ইতালীয় সরকার ও পোপ সম্প্রদায়ের মধ্যে বহু বছর ধরে বিতর্কের পর ১৯২৯ সালে লাতেরান চুক্তির অধীনে ভ্যাটিকান সিটি প্রতিষ্ঠিত হয়। এই চুক্তির অধীনে ক্যাথলিক গির্জা ক্ষতিপূরণের বিনিময়ে অন্য সব পোপীয় রাষ্ট্র থেকে দাবী প্রত্যাহার করে নেয় এবং স্বাধীন ভ্যাটিকান সিটি হিসেবে সার্বভৌমত্ব অর্জন করে। এর বর্তমান প্রধান পোপ ফ্রান্সিস, ২০১৩ সালের ১৩ই মার্চ দায়িত্বভার গ্রহণ করেন।
নাম
ভ্যাটিকান সিটি নামটি প্রথম ল্যাটেরান সন্ধিতে ব্যাবহৃত হয় যা ১১ ফেব্রুয়ারি ১৯২৯ সালে স্বাক্ষরিত হয়। এই সন্ধির মাধ্যমে আধুনিক ভ্যাটিকান নগর রাষ্ট্র রাষ্ট্র প্রতিষ্ঠিত হয়, যার নামকরন হয় ভ্যাটিকান পর্বতের নামানুসারে। "ভ্যাটিকান" শব্দটির উৎপত্তি হয়েছে এট্রুস্টান বসতির নামানুসারে, রোমানদের কাছে এগার ভ্যাটিকানাস বা ভ্যাটিকান অঞ্চল নামে পরিচিত এলাকায় ভ্যাটিকা বা ভ্যাটিকাম নামের এই মানব বসতির অবস্থান ছিলো। দাপ্তরিক ভাবে ইতালিয়ান ভাষায় শহরটির নাম সিত্তা ডেল ভাটিকানো বা  স্তাতো দেল্লা সিত্তা দেল ভাটিকানো। যার সরলার্থ "ভ্যাটিকান নগর রাষ্ট্র"। যদিও হোলি সি (যা ভ্যাটিকান থেকে পৃথক) দাপ্তরিক কাজে যাজকীয় লাতিন ব্যাবহার করে, ভ্যাটিকান নগরের দাপ্তরিক ভাষা ইতালীয়। নগরটির লাতিন নাম "স্ট্যাটাস সিভিয়াটিস ভাটিকানো", এই নামটিই হোলি সি, চার্চ এবং পোপ ব্যাবহার করে থাকেন।
প্রাচীন ইতিহাস
thumb|220px|left|লাটেরান চুক্তি অনুসারে ভ্যাটিকান সিটির অঞ্চলসমূহ খ্রিস্ট ধর্মের প্রবর্তনের আগে থেকেই এই রাজ্যের স্থানটুকুকে পবিত্র বলে গণ্য করা হতো এবং রোমের এই অংশটুকুুতে এর আগে কখনই বসতি গড়ে উঠেনি বা কেউ এখানে বসতি স্থাপন করতে চায়নি। রোমান সাম্রাজ্যের সময় এই স্থানে ফ্রিজিয়ান দেবী সিবেল এবং তার স্বামী আটিসের উপাসনা করা হতো। খ্রিস্টপূর্ব প্রথম শতাব্দীর কোনো এক সময়ে আগ্রিপিনা দ্য এল্‌ডার (খ্রিস্টপূর্ব ১৪ - ৩৩ খ্রিষ্টাব্দ) এই অঞ্চলের একটি পাহাড় কেটে বিশাল উদ্যান তৈরি করেন। পরবর্তীতে সম্রাট ক্যালিগুলা এখানে একটি সারকাস তৈরির উদ্যোগ নেন যদিও তিনি তা সম্পূর্ণ তৈরি করে যেতে পারেননি। তার পরবর্তী সম্রাট নিরো এই সার্কাস সম্পন্ন করেন। এই সার্কাসটিকে তাই "নিরোর সার্কাস" (সার্কাস অফ নিরো) নামে আখ্যায়িত করা হয়। বর্তমানে সেই ভ্যাটিকানের একমাত্র দৃশ্যমান ভগ্নাবশেষ হচ্ছে ভ্যাটিকান ওবেলিস্ক। এই ওবেলিস্কটি সম্রাট ক্যালিগুলা হেলিওপলিস থেকে ভ্যাটিকানে নিয়ে এসেছিলেন তার সার্কাসের স্পিনা সাজানোর জন্য। ৬৪ খ্রিষ্টাব্দে রোমে বৃহৎ অগ্নিকাণ্ডে শহীদ খ্রিস্টানদের সমাধিস্থল হিসেবে এই স্থানটিকে ব্যবহার করা হয়েছিল। প্রাচীন প্রথাগত বিশ্বাস অনুসারে বলা হয় এই সার্কাসের প্রান্তরেই সেন্ট পিটারকে মাথা নিচে ও পা উপরে দিয়ে ক্রুশবিদ্ধ করা হয়েছিল। সার্কাসের বিপরীত দিকে ছিল একটি সমাধিসৌধ, যা ভিয়া করনেলিয়া দ্বারা সার্কাস থেকে বিচ্ছিন্ন হয়ে ছিল। এই ভ্যাটিকানেই বহুত্ববাদী ধর্মগুলোর (যেমন প্যাগান ধর্ম) উপাসনালয়, শেষকৃত্যের সৌধ এবং অন্যান্য সৌধ ও মিনার নির্মিত হয়েছিল। এই সবকিছু নির্মিত হয়েছিল ৪র্থ খ্রিষ্টাব্দের আগে। ৪র্থ খ্রিষ্টাব্দের প্রথমভাগে সম্রাট কন্‌স্টান্টাটাইন খ্রিস্টধর্ম গ্রহণ করেন এবং তিনিই ভ্যাটিকানের কেন্দ্রভূমিতে সেন্ট পিটারের ব্যাসিলিকা নির্মাণ করেন। তখন ভ্যাটিকানের প্যাগান স্থাপনাসমূহ ধ্বংস করে ফেলা হয়। এই ব্যাসিলিকাটি প্রায় ধ্বংস হয়ে গিয়েছিল। পরবর্তীতে পোপদের সক্রিয় তত্ত্বাবধানে ব্যাসিলিকার মূল স্থাপনা সংরক্ষণের ব্যবস্থা করা হয়। বিশেষত রেনেসাঁর সময় এর খননকাজ দ্রুত এগোতে থাকে। ১৯৩৯ থেকে ১৯৪১ সালের মধ্যে পোপ দ্বাদশ পিউস-এর নির্দেশে সম্পূর্ণ স্থাপনাটি ভূমি থেকে উত্তোলিত করা হয়।
পাপাল রাজ্য
ধীরে ধীরে পোপেরা রোমের পার্শ্ববর্তি অঞ্চলের ধর্মনিরপেক্ষ রাজ্যপালে পরিণত হন। তাঁরা পাপাল রাজ্য শাসন করতেন, যা ইতালীয় উপদ্বীপের অধিকাংশ অঞ্চলে বিস্তৃত ছিলো। তাদের এই শাসন প্রায় হাজার বছর (১৯শ শতাব্দীর মাঝ পর্যন্ত) কায়েম ছিলো। এরপর থেকে নব্য প্রতিষ্ঠিত ইতালীয় রাজ্য এলাকা গুলো নিজের অধীনস্থ করে নিতে থাকে।
অধিকাংশ সময়, পোপেরা ভ্যাটিকানে বসবাস করতেননা। রোমের বিপরীতে অবস্থিত "ল্যাটেরান প্রাসাদ" হাজার বছর ধরে পোপদের মূল নিবাস ছিলো। ১৩০৯ থেকে ১৩৭৭ পর্যন্ত তাঁরা ফ্রান্সের আভিগননে বসবাস করতেন। রোমে ফিরে, তাঁরা ভয়াটিকানে বসবাস করা স্থির করেন। ১৫৮৩ সালে, পোপ পঞ্চম পলের দ্বারা সংস্কার সম্পন্ন হলে, তাঁরা তাদের নিবাদ "কুইরিনাল প্রাসাদে" স্থানান্তরিত করেন। কিন্তু ১৮৭০ সালে রোমের পতন হলে তাঁরা ভ্যাটিকানে নির্বাসিত হন, এবং তাদের নিবাস গুলো ইতালির রাজার নিবাসে পরিণত হয়।
ইতালির একত্রিকরণ
১৮৭০ সালে পেদমোন্টের নেতৃত্বাধীন সেনারা (যারা বাকি ইতালি একত্রিত করেছিলেন) রোম দখল করলে পোপদের সম্পত্তি নিয়ে অনিশ্চয়তার সৃষ্টি হয়। ১৮৬১ থেকে ১৯২৯ পর্যন্ত পোপদের অবস্থান "রোমান প্রশ্ন" নামে পরিচিতি পায়। ভ্যাটিকানের দেওয়ালের মাঝে ইতালি কখনই হোলি সি-এর কার্যক্রমে হস্তক্ষেপ করেনি। কিন্তু ইতালি অনেক জায়গায় চার্চের সম্পত্তি বাজেয়াপ্ত করে। ১৮৭১ সালে কুইরিনাল প্রাসাদ বাজেয়াপ্ত করা হয় এবং এটি রাজকীয় প্রাসাদে পরিণত হয়। এরপর থেকে পোপেরা ভ্যাটিকানের দেওয়ালের মাঝে নির্ঝঞ্ঝাট জীবন যাপন করতে থাকেন, এবং "অবিভাবকত্ত্ব আইন" অনুসারে পোপদের বিশেষাধীকার দেওয়া হয়। যার অংশ ছিলো রাষ্ট্রদূত পাঠানোর অধিকার। কিন্তু পোপেরা ইতালির রাজার রোম শাসনকে বৈধতা দেননি এবং ১৯২৯ সালে সমঝোতার আগ পর্যন্ত তাঁরা ভ্যাটিকান ত্যাগে অসমর্থতা জ্ঞাপন করেন। পোপ নবম পায়াস-কে, যিনি পাপাল রাজ্যের শেষ শাসক ছিলেন, ভ্যাটিকানের বন্দি বলা হতো। পোপদের অ-ধর্মীয় ক্ষমতা ত্যাগে বাধ্য করা হয় এবং শুধুমাত্র আধ্যত্মিক ক্ষমতা তাদের কাছে ন্যাস্ত করা হয়।
ল্যাটেরান চুক্তি
অবশেষে ১১ ফেব্রুয়ারি ১৯২৯ সালে সমঝোতা হয়। এই সন্ধিতে ইতালির রাজা তৃতিয় ভিক্টর এমানুয়েলের পক্ষে ইটালির প্রধানমন্ত্রী ও সরকার প্রধান বেনিতো মুসোলিনি এবং হোলি সি ও পোপ নবম পায়াসের পক্ষে কার্ডিনাল পিয়েত্রো গাসপাররি সাক্ষর করেন। সন্ধিটি ৭ জুন থেকে কার্যকর হয় এবং ভ্যাতিকানকে সার্বভৌম রাজ্য হিসেবে স্বীকৃতি দেয় ও ক্যাথোলিক ধর্মবিশ্বাসের ইটালিতে বিশেষ মর্যাদা নিশ্চিত করে।
দ্বিতীয় বিশ্বযুদ্ধ
পোপ একাদশ পায়াসের নেতৃত্বে ভ্যাটিকান দ্বিতীয় বিশ্বযুদ্ধে নিরেপেক্ষতা নীতি গ্রহণ করে। ১৯৪৩ সালে জার্মান বাহিনী এবং ১৯৪৪ সালে মিত্র বাহিনী রোম দখল করলেও তাঁরা ভ্যাটিকানের নিরপেক্ষতাকে সম্মান করেছিলো। রোমের বিশপের প্রধান কূটনৈতিক প্রাধান্য ছিলো শহরকে বোমা হামলা থেকে রক্ষা করা। বিষয়টি এতই স্পর্শকাতর ছিলো যে তিনি ব্রিটিশ বাহিনীর বিমানের মাধ্যমে লিফলেট ছড়ানোর বিরোধীতা করেন।
বিশ্বযুদ্ধের পর
থাম্ব|276x276পিক্সেল|মাইকেলএঞ্জেলোর গম্বুজের উপর থেকে সেন্ট পিটার স্কয়ারের দৃশ্যযুদ্ধকালীন পোপ কার্ডিনাল নিয়োগ দেওয়া বন্ধ রেখেছিলেন। যুদ্ধের পরে বিভিন্ন পদে শূন্যতা দেখা দেয়, যেমনঃ কার্ডিনাল সেক্রেটারি অব স্টেট, ক্যামেল্যাঞ্জো, চ্যান্সেলর এবং প্রিফেক্ট ফর দি কংরিগ্রেশন অব দি রিলিজিয়াস। একাদশ পায়াস ৩২ টি কার্ডিনাল পদ সৃষ্টি করেন, তিনি তাঁর তাঁর এই ইচ্ছার কথা বরদিনের বার্তায় জানান।
সুইস গার্ড ছাড়া বাকি পন্টিফিকাল কর্পকে পোপ ভঙ্গ করেন। গেন্ডামেরিন বাহিনীকে পুলিশ ও নিরাপত্তা বাহিনীতে পরিণত করা হয়।
১৯৮৪ সালে ইতালি আর হোলি স্যার মাঝে চুক্তি পুণঃনবায়ন করা হয় এবং এতে কিছু সংস্কার করা হয়। ১৮৪৭ সালে সার্ডিনিয়ার ক্যাথলিক ধর্মবিশ্বাসকে দেওয়া রাষ্ট্র ধর্মের মর্যাদা ইটালিতে পূনঃপ্রতিষ্ঠিত হয়।
১৯৯৫ সালে রাজনীতিবীদদের সমর্থনে ইতালিয় পরিবেশবাদীরা সেন্ট পিটার্স ব্যাসিলিকা সংলগ্ন ডোমাস সাংটে মার্টেতে নতুন অতিথিশালা নির্মান করেন। এতে কিছু সময়ের জন্য ইটালির সাথে ভ্যাটিকানের সম্পর্কে শীতলতা দেখা দেয়। কেউ কেউ ল্যেটেরান চুক্তিতে ভ্যাটিকানকে দেওয়া মর্যাদাকে বেআইনি বলে উল্লেখ করে থাকেন।
ভূগোল
থাম্ব|ভ্যাটিকান সিটির ম্যাপে গুরুত্বপূর্ন ভবন ও ভ্যাটিকান গার্ডেনকে দেখানো হয়েছে। ভ্যাটিকান সিটির আয়তন মাত্র ০.৪৪ বর্গকিলোমিটার। এটি ইতালির রোম শহরের মধ্যস্থলে প্রাচীর বেষ্টিত একটি এলাকা। ভ্যাটিকান সিটির অভ্যন্তরে কোন প্রাকৃতিক জলাশয়ই নেই। শহরটি মূলত একটি ছোট পাহাড়ের উপর অবস্থিত, যার নাম ভ্যাটিকান পাহাড়।
এই ক্ষুদ্র পরিসরের মাঝে সেন্ট পিটার্স ব্যাসিলিকা, সিস্টিন চ্যাপেল, অ্যাপোস্টালিক প্যালেস ও জাদুঘর স্থাপিত হয়েছে। অঞ্চলটি পূর্বে ১৯২৯ পর্যন্ত রোমের উপশহর ছিলো। এরপর টাইবার নদী দ্বারা শহরটিকে রোম থেকে আলাদা করা হয়। এই নতুন সীমানা ছিলো পূর্ববর্তি চতুর্থ লিও (৮৪৭-৮৫৫), তৃতীয় পল (১৫৩৪-১৫৪৯), চতুর্থ পায়াস (১৫৫৯-১৫৬৫) ও অষ্টম আর্বান (১৬২৩-১৬৪৪) এর সীমানা প্রাচীরের একটি ক্ষুদ্র সংস্করণ। থাম্ব|[[ল্যাটেরান সন্ধি অনুসারে ভ্যাটিকান সিটির সীমানা]] ল্যাটেরান চুক্তির মাধ্যমেই মূলত ভ্যাটিকান আজকের আকার ধারণ করে। আগের দেওয়াল গুলোকেই সীমানা ধরে ১৯২৯ সালে সীমানা নির্ধারণ করা হয়। যেদিকে দেওয়াল ছিলোনা সেদিকে ভবনগুলোকেই সীমানা হিসেবে ধরা হয়েছিলো। আর ক্ষুদ্র একটি অংশ জুড়ে নতুন সীমানা প্রাচীর নির্মান করা হয়েছিলো।
ভ্যাটিকানের সীমানার মাঝে রয়েছে সেন্ট পিটার্স স্কয়ার, যা ইটালি থেকে চারিপাশে সাদা দাগ দিয়ে আলাদা করা, এখানে চত্ত্বরটি দ্বাসশ পিয়াজ্জা পিওতে যুক্ত হয়েছে। টাইবার থেকে শুরু হওয়া ভিয়া দেলা কনসিলিয়াজিয়িন দিয়ে সেন্ট পিটার্স স্কয়ারকে যুক্ত করা হয়েছে। ল্যাটেরান চুক্তির পর এই বিশাল নির্মানটি বেনিতো মুসোলিনি করেছিলেন।
ল্যাটেরান চুক্তি অনুসারে, ভ্যাটিকানের বাইরে ইতালির সীমানার মাঝে অবস্থিত হলি সি-এর মালিকানাধীন বিভিন্ন ভবন, যেমনঃ গানডোলফোর পাপাল প্রাসাদ, আর গুরুত্বপূর্ণ ব্যাসিলিকা গুলোকে দূতাবাসের ন্যায় দেশের বাইরে থাকা অধীনস্থ অঞ্চলের মর্যাদা দেওয়া হয়েছে। এই ভবনগুলো পুরো ইটালি আর রোম জুড়ে ছড়িয়ে আছে, এগুলো হলি সি-এর গুরুত্বপূর্ণ প্রশাসনিক ভবন হিসেবে ব্যাবহৃত হয়।
গানডেলফো প্রাসাদ আর ব্যাসিলিকাগুলোতে ভ্যাটিকান পুলিশ টহল দেয় এবং সেখানে ইতালীয় আইন প্রযোজ্য নয়। ল্যাটেরান চুক্তি অনুসারে সেন্ট পিটার্স স্কয়ারে, ব্যাসিলিকার সিড়ি পর্যন্ত ইতালিয় পুলিশের অধীনে রাখা হয়েছে।
ইতালি থেকে ভ্যাটিকানে প্রবেশ করতে কোন পাসপোর্টের প্রয়োজন হয়না। পোপের জনসভা এবং সেন্ট পিটার্স স্কয়ার ও ব্যাসিলিকা গুলো সকলের জন্য উন্মুক্ত। যেকোন গুরুত্বপুর্ণ অয়োজনে যুক্ত হতে আগ্রহীদের আগে থেকেই "উন্মুক্ত" টিকিট সংগ্রহ করতে হয়। সিস্টিন চ্যাপেলের সাথে যুক্ত ভ্যাটিকান জাদুঘরে প্রবেশ মূল্য পরিশোধ করতে হয়। বাগানগুলো জনসাধারণের জন্য উন্মুক্ত নয়, তবে সীমীত পরিসরে গাইডের তত্ত্বাবধায়নে বাগানে ভ্রমনের অনুমতি দেওয়া হয়। অন্য জায়গা গুলোতে শুধুমাত্র যাদের জায়গা গুলোতে কাজ রয়েছে তাদেরই প্রবেশ করতে দেওয়া হয়।
বাগান
ভ্যাটিকান সিটির ভেতরেই রয়েছে ভ্যাটিকান গার্ডেন (ইতালিয়ান ভাষায়: Giardini Vaticani)। বাগানগুলো ভ্যাটিকানের অয়তনের অর্ধেক দখল করেছে। বাগানগুলো রেনেসাঁ ও বার্কো যুগে স্থাপিত হয়েছে এবং বিভিন্ন ভাষ্কর্য ও ঝর্নাধারা দিয়ে সাজানো হয়েছে। বাগানগুলোর মোট এলাকা প্রায় ২৩ হেক্টর বা ৫৭ একর। গড় সমুদ্র সমতল থেকে বাগানের সর্বোচ্চ বিন্দু ৬০ মিটার বা ১৯৭ ফিট উচ্চতায় অবস্থিত। উত্তর, দক্ষিণ আর পশ্চিম দিক থেকে বাগানগুলো পাথুরে দেওয়াল দিয়ে ঘেরা।
সরকার ব্যাবস্থা
ভ্যাটিকানে নিরঙ্কুশ নির্বাচিত রাজতন্ত্র বর্তমান রয়েছে। যেখানে ক্যাথোলিক চার্চের প্রধান সর্বময় ক্ষমতার অধিকারী। পোপ ভ্যাটিকান নগর রাষ্ট্রের আইবিভাগীয়, বিচারবিভাগীয় এবং প্রসাশনিক ক্ষমতা উপভোগ করেন, যা পারিবারতান্ত্রীক নয় এমন রাজতন্ত্রের জন্য দুর্লভ উদাহরণ।
ভ্যাটিকান সিটি জাতীসংঘের সদস্য নয় এবং একটি সার্বভৌম রাষ্ট্র। হলি সি যা ভ্যাটিকান থেকে আলাদা জাতীসংঘে অসদস্য রাষ্ট্রের মর্যাদা লাভ করেছে, এবং ভোট দেওয়া ব্যাতিত সাধারণ পরিষদের সকল অধিকার উপভোগ করে।
হলি সি ও রাষ্ট্র
১৯২৯ সকালে ল্যাটেরান সমঝোতার মাধ্যমে প্রতিষ্ঠিত ভ্যাটিকান নগররাষ্ট্র হলি সিকে একটি ক্ষুদ্রপরিসরের মাঝে প্রশাসনিক ক্ষমতা ও স্বতন্ত্রতা দিয়েছে। আইনত ভ্যাটিকান আর হলি সি দুটি ভিন্ন সত্ত্বা। তাই এই রাষ্ট্রটি হলি সি এর জন্য গুরুত্বপূর্ণ হলেও অপরিহার্য নয়। হলি সি-এর অস্বিত্ব একনাগাড়ে রোমান সম্রাজ্যের সময় থেকে আছে, প্রাচীন কাল থেকে বর্তমান অবধি এটি সার্বভৌম ও ক্ষমতাশালী একটি রাষ্ট্র হিসেবে স্বীকৃত। এমনকি এর রাষ্ট্রীয় ক্ষ্মতা যখন ছিলো না তখনও কোন প্রকার বাইরের প্রভাব ছাড়াই এটি পরিচালিত হয়েছে (১৮৭০ থে ১৯২৯ সাল)।
ভ্যাটিকান সার্বজনিন স্বীকৃতি প্রাপ্ত একমাত্র দেশ যা জাতীসংঘের সদস্য নয়। হলি সি-এর, যা ভ্যাটিকান থেকে আলাদা, জাতিসংঘ সাধারণ পরিষদে স্বায়ী পর্যবেক্ষক মর্যাদা রয়েছে। এর ফলে এটি রাষ্ট্রের সকল সুবিধায় ভোগ করে, শুধুমাত্র সাধারণ পরিষদে ভোট দানের ক্ষমতা ব্যতীত।
কাঠামো
বাম|থাম্ব|পোপ ফ্রান্সিস ভ্যাটিকানের রাজনৈতিক ব্যাবস্থা অন্যন্য, পোপ এখানের সার্বভৌম ক্ষমতার অধিকারী। এছাড়া আইবিভাগ হিসেবে রয়েছে পোপের দ্বারা ৫ বছরের জন্য নির্বাচিত পন্টিফিকাল কমিশন। কমিশনের সাধারন সম্পাদক ও সহ সাধারন সম্পাদকের সহায়তা নিয়ে কমিশনের সভাপতি নির্বাহী দায়ীত্ব পালন করেন। রাষ্ট্রীয় সচিবালয় ও কূটনৈতিক সার্ভিস বিদেশ বিষয়ক দায়ীত্ব পালন করে থাকে। যাইহোক পোপই সার্বময় ক্ষমতার অধিকারী। পোপ বর্তমান ইউরোপের একমাত্র নিরঙ্কুর শাসন ক্ষমতার অধিকারী।
স্বাস্থ, নিরাপত্তা বিধান ও টেলিযোগাযোগের জন্য আলাদা বিভাগ রয়েছে।
সেডে ভ্যাকান্তে
পোপ পদ শুণ্য (লাতিনঃ Sede vacante, বাংলাঃ শুণ্য সিংহাসন) থাকলে কার্ডিনাল ক্লেমাঞ্জো অ্য়াপোস্টালিক ক্যামেরার প্রধানের দায়িত্ব পালন করেন, যা এমতাবস্থায় ভ্যাটিকান শাসনের দায়িত্ব পালন করে। একি সাথে এটি পাপাল ক্ষমতার সুরক্ষা নিশ্চিত করে। প্রবর্তিত দায়িত্বগুলো পন্টিফিকাল কমিসনের ওপরই থাকে। প্রতি ৩ দিন অন্তর নির্বাচিত তিনজন কার্ডিনালের (কার্দিনাল বিশপ, কার্ডিনাল প্রিস্ট, কার্ডিনাল ডেকন) সাথে তিনি খন্ডকালীন রাষ্ট্রপ্রধানের দায়ীত্ব পালন করেন। এই তিন কার্ডিনালের নেওয়া সিদ্ধান্ত সমুহের কলেজ অব কার্ডিনালের সম্মতির প্রয়োজন হয়।
পোপীয় আভিজাত্য
পাপাল রাজ্যের সময় ক্ষমতাশালী অভিজাত সম্প্রদায় রাজ্য হারানোর পরও পপের সভায় অংশ নেয়। তাঁরা কেবল নামমাত্র দায়িত্ব পালন করেন। তাদের নিয়ে আনুষ্ঠানিক অভিজাত রক্ষী বাহিনী গঠন করা হয়। ভ্যাটিকান রাষ্টের প্রথম দশকে, কোন কোন অভিজাত নির্বাহি দায়িত্ব পালন করতেন, যার মধ্যে ছিলো ভ্যাটিকান রাষ্ট্রের প্রতিনিধি (বর্তমানে ভ্যাটিকান কমিশনের সভাপতি এ দায়ীত্ব পালন করেন)। কিন্তু নিজ ক্ষমতাবলে ১৯৬৮ সালের ২৮ মার্চ পোপ ষষ্ঠ পল পন্টিফিকালিস ডোমুস নামের একটি মোটু প্রপিরিও এর মাধ্যমে সকল প্রতীকী পদ সমূহের সমাপ্তি ঘটান, যার মধ্যে ছিলো কোয়ার্তারমাস্টার জেনারেল এবং মাস্টার্স অব দ্যা হর্স।
রাষ্ট্র ও সরকার প্রধান
ডান|থাম্ব|পোপের সরকারী বাসভবন দ্যা এপোস্টালিক প্যালেস। এখানে, [[পোপ ষোড়শ বেনেডিক্ট|ষোড়শ বেনেডিক্ট জানালার কাছে আছেন যা জানালার মাঝখানে ঝুলছে একটি মেরুন ব্যানার দ্বারা চিহ্নিত]] ১৯৬০ সাল থেকেই পোপ ভ্যাটিকানের দাপ্তরিক রাষ্ট্রপ্রধান, রোমের ডায়োসিসের বিশপের ঐতিহ্যবাহী যে দায়িত্ব রয়েছে সে অনুসারে পোপের দায়িত্ব নির্ধারিত হয়। "হলি সি" শব্দটি শুধুমাত্র ভ্যাটিকান রাষ্ট্রকেই বোঝায় না বরং পোপের আধ্যাত্মিক এবং যাজকীয় শাসনকেও বোঝায়, যা মূলত রোমান কুরিয়ার মাধ্যমে অনুশীলন করা হয়। ভ্যাটিকান সিটির বিষয়ে তার সরকারী উপাধি ভ্যাটিকান সিটি রাষ্ট্রের সার্বভৌম।
পোপ ফ্রান্সিস (যিনি আর্জেন্টিনার বুয়েনস আইরেসে জন্মগ্রহণ করেছিলেন এবং জন্মকালীন নাম ছিলো জর্জ মারিও বার্গোগ্লিও) ২০১৩ সালের ১৩ মার্চ পোপ নির্বাচিত হন। ভ্যাটিকান সিটির জন্য তার প্রধান অধস্তন সরকারি কর্মকর্তা এবং সেইসাথে দেশের সরকার প্রধান হলেন ভ্যাটিকান সিটির পন্টিফিকাল কমিশনের সভাপতি, যিনি ১৯৫২ সাল থেকে প্রাক্তন ভ্যাটিকান সিটির গভর্নরের দায়িত্ব পালন করছেন। ২০০১ সাল থেকে, ভ্যাটিকান সিটির পন্টিফিক্যাল কমিশনের সভাপতির কাছে ভ্যাটিকান সিটি গভর্নরেটের সভাপতির পদও রয়েছে। বর্তমানে সভাপতি হিসেবে দায়িত্ব পালন করছেন স্প্যানিশ কার্ডিনাল ফার্নান্দো ভার্জেজ আলজাগা, যিনি ২০২১ সালে ১ অক্টোবর এ পদে নিযুক্ত হন।
প্রশাসন
কার্যনির্বাহী ক্ষমতা ভ্যাটিকান সিটির গভর্নরেটের ওপর অর্পণ করা হয়েছে। গভর্নরেট গঠিত হয় পন্টিফিকাল কমিশনের সভাপতি (যিনি ভ্যাটিকান সিটির গভর্নরেটের সভাপতি পদবি ব্যাবহার করেন), একজন সাধারণ সম্পাদক এবং একজন সহ-সাধারণ সম্পাদক নিয়ে, প্রত্যেকে পাঁচ বছরের জন্য পোপ দ্বারা নিযুক্ত হন। গভর্নরেটের গুরুত্বপূর্ণ কার্যাবলি অবশ্যই পন্টিফিকাল কমিশন এবং সচিবালয়ের মাধ্যমে পোপ দ্বারা অনুমোদিত হতে হবে।
ভ্যাটিকানের আন্তর্জাতিক পোস্টাল কান্ট্রি কোড প্রিফিক্স হল SCV, এবং একমাত্র পোস্টাল কোড হল 00120 - দুটি মিলিয়ে SCV-00120।
প্রতিরক্ষা ও নিরাপত্তা
থাম্ব|প্রহরা চৌকিতে অবস্থানরত একজন ভ্যাটিকান গার্ড ভ্যাটিকান সিটি ইতালির মাঝে অবস্থিত একটি ছিটমহল হওয়াতে এর মূল প্রতিরক্ষা বিধানের দায়িত্ব ইতালীয় সশস্ত্র বাহিনী পালন করে থাকে। তবুও ভ্যাটিকানের সাথে ইতালির কোন আনুষ্ঠানিক চুক্তি নেই, কারণ ভ্যাটিকান সিটি নিরপেক্ষতার নীতি মেনে চলে। ভ্যাটিকান সিটির নিজস্ব কোন সশস্ত্রবাহিনী নেই, যদিও হলি সি-এর সামরিক বাহিনী সুইস গার্ডস পোপ ও ভ্যাটিকানের জনসাধারণের নিরাপত্তা দিয়ে থাকে। সুইস গার্ডসের সদস্যদের অবশ্যই ভ্যাটিকান সিতির পাসপোর্ট ও নাগরিকত্ব থাকতে হবে। ওইতিহাসিক ভাবে পোপগণ পাপাল রাজ্যের সেনাবাহিনী হিসেবে সুইস মার্সেনারিদের ভাড়া করতেন এবং পোপ দ্বিতীয় জুলিয়ার ১৫০৬ সালের ২২ জানুয়ারি পোপের ব্যক্তিগত নিরাপত্তা রক্ষী হিসেবে পন্টিফিকাল সুইস গার্ডস গঠন করেন, যারা এখনো পর্যন্ত একি দায়িত্ব পালন করে আসছে। এই বাহিনীটি হলি সি-এর এনুনারিও পন্টিফিকিও (হলি সি-এর বার্ষিক গেজেট)-এর অন্তর্ভুক্ত, ভ্যাটিকান সিটির নয়। ২০০৫ এর শেষের দিক পর্যন্ত বাহিনীটিতে ১৩৪ জন সদস্য ছিলো। সদস্য সংগ্রহের প্রক্রিয়াটি ভ্যাটিকান সিটি ও সুইজারল্যান্ড এর মাঝে স্বাক্ষরিত একটি বিশেষ চুক্তির মাধ্যমে হয়ে থাকে। প্রত্যেক সদস্যেকে অবস্যই কয়েকটি যোগ্যতা থাকতে হবে, যথাঃ অবশ্যই ক্যাথলিক খ্রিস্টান হতে হবে এবং একজন অবিবাহিত সুইজারল্যান্ডের নাগরিক হতে হবে, অবশ্যই সুইস সশস্ত্রবাহিনীর প্রাথমিক প্রশিক্ষণ ও ভালো আচরণের সনদ প্রাপ্ত হতে হবে, বয়স ১৯ বছর থেকে ৩০ বছর এর মাঝে হতে হবে এবং উচ্চতা অন্তত ১৭৪ সেঃমি বা ৫ ফিট ৯ ইঞ্চি হতে হবে। প্রতেক সদস্যকে একটি ক্ষুদ্র আগ্নেয়াস্ত্র বা ঐতিহ্যবাহি হালবার্ড (সুইস ভলগে নামেও পরিচিত) দেওয়া হয়, এবং দেহরক্ষীর প্রশিক্ষণ দেওয়া হয়। প্যালাটাইন গার্ড এবং নোবেল গার্ড ছিলো ভ্যাটিকানের শেশ সশস্ত্র বাহিনী, যা পোপ ষষ্ঠ পল ১৯৭০ সালে ভেঙ্গে দেন। যেহেতু ভ্যাটিকানের সব ভবনগুলো আন্তর্জাতিক বিশেষ সংরক্ষণ ও সাংস্কৃতিক সম্পদের তালিকা ভুক্ত, হেগের যুদ্ধকালীন সময়ে সংস্কৃতিক সম্পদ রক্ষণ কনভেনশন তাত্ত্বিক ভাবে এই ভবনগুলোর নিরাপত্তা বিধানে বাধ্য।
ভ্যাটিকানের জাতীয় দমকল বাহিনী, ভ্যাটিকান সিটির অগ্নিনির্বাপক বাহিনীর ওপর অসামরিক নিরাপত্তার দায়িত্ব অর্পিত রয়েছে। ১৯শ শতকে প্রতিষ্ঠিত এই বাহিনীটি ১৯৪১ সালে বর্তমান রূপ লাভ করে। এই বাহিনী অগ্নিনির্বাপন সহ অসামরিক দূর্যোগ যেমনঃ বন্যা, প্রাকৃতিক দূর্যোগ, ব্যাপক হতাহতের মত পরিস্থিতি ব্যাবস্থাপনার দায়িত্ব পালন করে থাকে। ভ্যাটিকানে দমকল বাহিনী এবং গেন্ডামেরিন বাহিনী ডিরেক্টর অব সিকিউরিটি সার্ভিস এন্ড সিভিল ডিফেন্সের অধীন।
গেন্ডামেরিন বাহিনী (ইতালীয়ঃCorpo della Gendarmeria) একটি গেন্ডামেরি যা হলো ভ্যাটিকান সিটি এবং এর সীমানার বাইরে অবস্থিত সম্পদের পুলিশ এবং নিরাপত্তা বাহিনী। এই বাহিনী গনশৃঙ্খলা, নিরাপত্তা, সীমান্ত প্রহরা, ট্রাফিক কন্ট্রোল, অপরাধ তদন্ত ও সাধারণ পুলিশি কার্যাবলি (যার মধ্যে আছে ভ্যাটিকানের বাইরে পোপের নিরাপত্তা দেওয়ার দায়িত্ব) পালন করে থাকে। এর ১৩০ জন সদস্য রয়েছে এবং এটি ভ্যাটিকান রাষ্ট্রের অঙ্গ ডিরেক্টর অব সিকিউরিটি সার্ভিস এন্ড সিভিল ডিফেন্সের অধীন।
অপরাধ সংস্কৃতি
থাম্ব|[[সেন্ট পিটার্স স্কয়ার|সেন্ট পিটার্স স্কয়ারে দর্শনার্থীদের জনসমাবেশ পকেটমারদের প্রধান লক্ষ্যবস্তু। ]] ভ্যাটিকান সিটির প্রধান অপরাধ গুলো হলো বহিরাগতদের দ্বারা ব্যাগ ছিনতাই, পকেটমার এবং দোকান লুট। সেন্ট পিটার্স স্কয়ারের পর্যটকেরা হলো পকেটমারদের প্রধান লক্ষবস্তু। যদি সেন্ট পিটার্স স্কয়ারে কোন অপরাধ সংগঠিত হয়, তবে ইতালিয় পুলিশই তাদের ধর-পাকড় করে, যেহতু তারাই মূলত চত্ত্বরটিতে টহল দেয়। ল্যাটেরান চুক্তির ২২ নম্বর ধারা অনুসারে, হলি সি এর অনুরধে ইতালি ভ্যাটিকানের দেওয়ালের মাঝে সংঘটিত অপরাধের বিচার করতে পারবে, যদি অপরাধী ইতালিতে আশ্রয় নেয়। যেসকল অপরাধ ভ্যাটিকান ও ইতালির আইনে স্বীকৃত এবং তা ইতালির সীমানার মাঝে সংঘটিত হলে এবং অপরাধী ভ্যাটিকানের দেওয়ালের মাঝে অথবা ল্যাটেরান চুক্তি অনুসারে ভ্যাটিকানের ভবন গুলোতে অবস্থান করলে, এর বিচারিক দায়িত্ব ইতালির ওপর বর্তিত হবে।
ভ্যাটিকান সিটিতে কন কারাগার নেই, কিছু সংখ্যক আটক কেন্দ্র ছাড়া যেগুলো অপরাধীকে বিচারের পূর্বে রাখার জন্য স্থাপন করা হয়েছে। কেউ ভ্যাটিকান সিটিতে অপরাধ করলে ইতালির কারাগারে (ইতালীয় ভাষায়ঃPolizia Penitenziaria) সাজা খাটতে হয় এবং ভ্যাটিকান সিটি এই সাজার সমস্ত অর্থ বহন করে।
আন্তর্জাতিক সম্পর্ক
থাম্ব|ইনগ্রেসো দি সান্ত'আন্না, ইতালি থেকে ভ্যাটিকান সিটিতে ঢোকার একটি প্রবেশ পথ। ভ্যাটিকান সিটি আন্তর্জাতিক আইনে একটি জাতী অঞ্চল হিসেবে স্বীকৃত, তবে হলি সি নিজের কূটনৈতিক কার্যক্রমের সাথে সাথে ভ্যাটিকানের পক্ষে কূটনৈতিক কার্যাবলি সম্পাদন করে, এবং ভ্যাটিকানের পক্ষে আন্তর্জাতিক চুক্তি সম্পাদন করে থাকে। তাই ভ্যাটিকানের নিজস্ব কোন কূটনৈতিক কার্যক্রম নেই।
যাইহোক, ভ্যাটিকান সিটি নিজেই কিছু আন্তর্জাতিক সংস্থায় অংশগ্রহণ করে যাদের কার্যাবলি একটি ভৌগোলিক সত্তা হিসাবে রাষ্ট্রের সাথে সম্পর্কিত, হলি সি-এর অ-আঞ্চলিক কাঠামো থেকে যা আলাদা। এই সংস্থাগুলির সংখ্যা হলি সি যেসকল সংস্থার সদস্য বা পর্যবেক্ষক তাঁর সংখ্যার তুলনায় অনেক কম। তারা নিম্নলিখিত আটটি সংস্থার প্রতিটিতে ভ্যাটিকান সিটির সদস্যপদ রয়েছে:
এছাও নীচের সংস্থা গুলিতে এর সদস্যপদ রয়েছে:
অ-সদস্য, অ-স্বাক্ষরকারী রাষ্ট্র
ভ্যাটিকান সিটি আন্তর্জাতিক অপরাধ আদালতের (ICC) সদস্য নয়; ইউরোপে ভ্যাটিকান ছাড়া একমাত্র বেলারুশই অ-সদস্য, অ-স্বাক্ষরকারি রাষ্ট্র। উপরন্তু, ভ্যাটিকান সিটি ইউরোপীয় মানবাধিকার আদালতেরও সদস্য নয়। আবার, ইউরোপে একমাত্র বেলারুশই এর সদস্য নয়।
ভ্যাটিকান অর্থনৈতিক সহযোগিতা ও উন্নয়ন সংস্থার কর ফাকি ও মানি লন্ডারিং রোধের উদ্দেশ্যে প্রস্তাবিত কমন রিপোর্টিং স্ট্যান্ডার্ড বা CRS -এও স্বাক্ষর করেনি।  ভ্যাটিকান সিটি গত কয়েক দশক ধরে মানি লন্ডারিং-এর জন্য সমালোচিত হয়ে আসছে।   ইউরোপের একমাত্র অন্য যে দেশটি CRS স্বাক্ষর করতে রাজি হয়নি সেটি হল বেলারুশ।
ভ্যাটিকান সিটি বিশ্বের স্বল্প কয়েকটি দেশের মধ্যে একটি যেটি IMF-কে সর্বজনীনভাবে উপলব্ধ আর্থিক তথ্য সরবরাহ করে না।
অর্থনীতি
ভ্যাটিকান জাদুঘর এবং পোস্ট অফিস ভ্যাটিকান সিটির বাজেটের অন্তর্ভুক্ত, এবং এর মূল আয় আসে ডাকটিকেট, কয়েন, পদক এবং দর্শনার্থীদের কাছে বিক্রি করা স্বারকচিহ্ন এবং প্রকাশনাসত্ব বিক্রি থেকে। কর্মজীবীদের আয় ও জীবনযাত্রার মান রোমের কর্মজীবীদের সাথে তুলনীয়। অন্যান্য শিল্পের মধ্যে রয়েছে মুদ্রণ, মোজাইক তৈরি এবং কর্মীদের ইউনিফর্ম তৈরি। ভ্যাটিকানে ভ্যাটিকান ফার্মেসি নামে একটি ফার্মেসিও আছে। থাম্ব|ভ্যাটিকান মিউজিয়ামের "নতুন উইং", [[রাফায়েল স্টার্ন (১৭৭৪-১৮২০) এটি স্থাপন করেন।]] দ্য ইনস্টিটিউট ফর ওয়ার্কস অফ রিলিজিয়ন (IOR, Istituto per le Opere di Religione), যা ভ্যাটিকান ব্যাংক নামেও পরিচিত, ভ্যাটিকানে অবস্থিত একটি আর্থিক সংস্থা যা বিশ্বব্যাপী আর্থিক কার্যক্রম পরিচালনা করে। এটি ল্যাটিন ভাষায় নির্দেশাবলী সহ বহুভাষিক এটিএম পরিচালনা করে থাকে, সম্ভবত এই বৈশিষ্ট্য সহ বিশ্বের একমাত্র এটিএম এরাই পরিচালনা করে। ভ্যাটিকান সিটির নিজস্ব মুদ্রা এবং স্ট্যাম্প রয়েছে। ইউরোপীয় ইউনিয়নের সাথে একটি বিশেষ চুক্তির মাধ্যমে ১লা জানুয়ারী ১৯৯৯ সাল থেকে ভ্যাটিকান ইউরোকে তার মুদ্রা হিসাবে ব্যবহার করে আসছে (কাউন্সিল সিদ্ধান্ত ১৯৯৯-১৯৯৮)। ১লা জানুয়ারী ২০০২ সালে ইউরো কয়েন এবং নোট চালু করা হয়েছিল — ভ্যাটিকান ইউরো ব্যাঙ্কনোট ইস্যু করে না। ইউরো-ডিনোমিনেটেড কয়েন ইস্যু করা কঠোরভাবে চুক্তি দ্বারা সীমাবদ্ধ, যদিও একটি স্বাভাবিক বছরে চেয়ে যে বছর পোপ পদে পরিবর্তন হয় সে বছর কিছুটা বেশি অনুমোদিত হয়। বিরলতার কারণে, ভ্যাটিকানের ইউরো কয়েনের সংগ্রহকারীদের কাছে অনেক চাহিদা রয়েছে। ইউরো গ্রহণের আগ পর্যন্ত, ভ্যাটিকান মুদ্রায় এবং ডাকটিকিটে নিজস্ব ভ্যাটিকান লিরা মুদ্রা ব্যাবহৃত হত, যা ইতালীয় লিরার সমান ছিল।
২০১২ সালে, মার্কিন পররাষ্ট্র দফতরের আন্তর্জাতিক মাদক নিয়ন্ত্রণ কৌশল প্রতিবেদন ভ্যাটিকান সিটিকে প্রথমবারের মতো মানি লন্ডারিংয়ের জন্য উদ্বেগজনক দেশগুলির মধ্যে তালিকাভুক্ত করে, দেশটিকে মধ্যম ঝুকির শ্রেণীতে রাখাঁ হয়েছিলো, যার মধ্যে আয়ারল্যান্ডের মতো দেশ ছিলো, কিন্তু এটি সবচেয়ে ঝুঁকিপূর্ণ দেশগুলির তালিকাভুক্ত নয়। সবচেয়ে ঝুকিপূর্ণ দেশগুলির মধ্যে রয়েছে মার্কিন যুক্তরাষ্ট্র নিজেই, জার্মানি, ইতালি এবং রাশিয়া।
২০১৪ সালের ২৪ ফেব্রুয়ারী ভ্যাটিকান ঘোষণা করে তাঁরা অর্থনীতির জন্য একটি সচিবালয় প্রতিষ্ঠা করছে, কার্ডিনাল জর্জ পেলের নেতৃত্বে হলি সি এবং ভ্যাটিকান সিটি স্টেটের সমস্ত অর্থনৈতিক, আর্থিক এবং প্রশাসনিক কার্যক্রম এর মাধ্যমে পরিচালিত হবে। সংস্থাটি মানি লন্ডারিং অপরাধের জন্য একজন "মনসিগনোর" সহ দুই প্রবীণ যাযককে অভিযুক্ত করে। পোপ ফ্রান্সিস একজন মহাহিসাবরক্ষকেও নিযুক্ত করেছেন, যার যে কোনো সময়ে যে কোনো এজেন্সির অডিট করার জন্য অনুমোদন রয়েছে এবং তিনি আন্তর্জাতিক মানি লন্ডারিং-এর অভিযোগ তদন্ত করতে ভ্যাটিকানের ১৯,০০০ অ্যাকাউন্ট পর্যালোচনা করার জন্য একটি মার্কিন আর্থিক পরিষেবা সংস্থাকে নিযুক্ত করেছেন। পোনটিফ আরও আদেশ দিয়েছিলেন যে অ্যাডমিনিস্ট্রেশন অফ দ্য প্যাট্রিমনি অফ দ্য অ্যাপোস্টলিক সি হবে ভ্যাটিকানের কেন্দ্রীয় ব্যাঙ্ক, যার দায়িত্ব হবে বিশ্বের অন্যান্য কেন্দ্রীয় ব্যাঙ্কগুলির মতোই।
জনসংখ্যার উপাত্ত
২০১৯ এর হিসাবে ভ্যাটিকান সিতির মোট জনসংখ্যা ৮২৫, যার মধ্যে,
যাযক সম্প্রদায়, অন্যান্য ধর্মীয় গোষ্ঠী এবং রাষ্ট্রীয় কর্মকর্তা (যেমনঃ সুইস গার্ড) এবং তাদের পরিবারবর্গ নিয়ে ভ্যাটিকানের জনসংখ্যা গঠিত। দেশের সকল নাগরিক, অধিবাসী এবং ধর্মীয় স্থাপনা ক্যাথলিক ধর্মবিশ্বাসের। এছাড়া শহরে প্রতিদিন পর্যটক এবং কর্মী হিসেবে হাজারো লোকের সমাগম হয়। <ul style=margin-left:0> <li style="display:inline-table; vertical-align:top; line-height:1.2"> <li style="display:inline-table; vertical-align:top"> </ul>
ভাষা
থাম্ব|ভ্যাটিকান সিটির সিল মোহর, যাতে ইতালিয়ান ভাষায় লেখা রয়েছে ভ্যাটিকান সিটির কোন সরকারি ভাষা নেই, তবে ইতালীয় ভাষা সর্বাধিক প্রচলিত ভাষা। রোমান ক্যাথলিক গির্জার দাপ্তরিক ভাষা হিসেবে লাতিন ভাষার বিশেষ মর্যাদা আছে। তাই হলি সি ল্যাটিন ভাষা ব্যাবহার করে। কিন্তু ভ্যাটিকান প্রসাশনিক থেকে সকল কর্মক্ষেত্রে ইতালিয়ান ভাষার ব্যাবহার করে থাকে। অধিকাংশ কর্মজীবির নিত্যদিনের ভাষাও ইতালিয়ান। সুইস গার্ডদের সুইজারল্যান্ডের জার্মান ভাষায় কমান্ড করা হয়। তবে প্রত্যেক গার্ড নিজ নিজ ভাষা (যেমনঃ জার্মান, ফ্রেঞ্চ, ইতালিয়ান বা রোমান্স) ব্যাবহার করে থাকেন। যারা উচ্চপদে কাজ করে তারা নিয়মিত ইতালীয় ভাষায় কথা বলে। এছাড়া ধর্মীয় অনুষ্ঠানে লাতিন ভাষা ব্যবহার করে। হলি সি এবং ভ্যাটিকান সিটির ওয়েবসাইটে ইতালীয় ভাষার প্রাধান্য রয়েছে। যদি ও্যেব পাতাটিতে অনেকগুলো ভাষাও বিকল্প রয়েছে।
নাগরিকত্ব
অন্যান্য দেশে নাগরিকত্ব জন্মসূত্রে বা পৈতৃকসূত্রে দেওয়া হলেও, ভ্যাটিকানে নাগরিকত্ব কেবল হোলি সি এর নিয়োগকৃত কর্মকর্তাদের জন্য সীমাবদ্ধ। সাধারণত কর্মক্ষেত্রে নিয়োগের পরই কাউকে নাগরিকত্ব দেওয়া হয়। নাগরিকের স্ত্রী ও সন্তানদেরও নাগরিকত্ব দেওয়া হয়। এক্ষেত্রে শর্ত থাকে যে তাদেরও একসাথে শহরেই বসবাস করতে হবে। অনেককে আবার ভ্যাটিকান সিটিতে বসবাসের অনুমতি দেওয়া হলেও, নাগরিকত্ব দেওয়া হয়না বা তাঁরা নাগরিকত্ব গ্রহণের আগ্রহ দেখাননা। কেউ যদি ভ্যাটিকানের নাগরিকত্ব হারায় এবং অন্যকোন নাগরিক্তত্ব গ্রহণ না করে তবে সে ল্যাটেরান চুক্তি অনুসারে ইটালির নাগরিক হিসেবে গণ্য হয়।
হোলি সি কোন রাষ্ট্র না হওয়ায় শুধুমাত্র কূটনৈতিক এবং দাপ্তরিক পাসপোর্ট ইস্যু করে এবং ভ্যাটিকান নাগরিকদের জন্য সাধারন পাসপোর্ট ইস্যু করে।
পরিসংখ্যানগত অস্বাভাবিকতা
পরিসংখ্যানে বিভিন্ন দেশের মাথাপিছু বা এলাকা প্রতি হিসাবের তুলনা করা হয়, ভ্যাটিকান সিটির ক্ষেত্রে প্রায়শই অস্বাভাবিকতা দেখা যায়—এর জন্য রাষ্ট্রের ছোট আকার এবং ধর্মীয় চরিত্র দায়ী হতে পারে। উদাহরণস্বরূপ, যেহেতু নাগরিকত্বের শর্তের বেশিরভাগ ভূমিকা পুরুষদের জন্য সংরক্ষিত, লিঙ্গ অনুপাতে প্রতি জন মহিলার বিপরীতে বেশ কয়েকজন পুরুষ দেখা যায়। আরও অস্বাভাবিকতার সৃষ্টি হয় পর্যটকদের বিরুদ্ধে ক্ষুদ্র অপরাধ সংগঠিত হওয়ার ফলে মাথাপিছু অপরাধের হার অনেক বেশি, এবং নগর-রাষ্ট্রটি মাথাপিছু ওয়াইন সেবনে বিশ্বে প্রথম। এই অসামঞ্জস্যগুলির একটি মজার দৃষ্টান্ত কখনও কখনও প্রতি বর্গ কিলোমিটারে পোপের সংখ্যা শির্ষক জরিপ প্রকাশ করা হলে তাঁর মান হয় দুই থেকে বেশি, যার কারণ দেশটির আয়তন আধা বর্গ কিলোমিটারেরও কম।
সংস্কৃতি
থাম্ব|ভাটিকান মিউজিয়ামে (Musei Vaticani) ক্যাথলিক চার্চের দারুন সব সংগ্রহ প্রদর্শন করা হয়। ভ্যাটিকান সিটিতে রয়েছে পৃথিবীর অন্যতম বিখ্যাত কিছু শিল্পের সংগ্রহ। যথাক্রমে ব্রামান্তে, মাইকেলেঞ্জেলো, গিয়াকোমো দেলা পোর্তা, মাডের্নো এবং বার্নিনির অধীনে নির্মিত সেন্ট পিটার্স ব্যাসিলিকা রেনেসাঁ যুগের অন্যত্ম বিখ্যাত স্থাপত্য। সিস্টিন চ্যাপেল এর ফ্রেস্কোর জন্য বিখ্যাত, এর ফ্রেস্কতে পুরুগিনো, গিরল্যান্ডিও, বাত্তেচেল্লির মত বিখ্যাত শিল্পীগণ কাজ করেছেন এবং এর সিলিং-এ থাকা বিখ্যাত চিত্রকর্ম দ্যা লাস্ট জাজমেন্ট মাইকেলেঞ্জেলোর চিত্রকর্ম। ভ্যাটিকানের ইন্টেরিয়র নকশায় কাজ করেছেন এমন বিখ্যাত শিল্পীদের মধ্যে রয়েছেন রাফায়েল এবং ফ্রা আংগেলিকো।
ভ্যাটিকান লাইব্রেরি এবং ভ্যাটিকান মিউজিয়ামের সংগ্রহের অসামান্য ঐতিহাসিক, বৈজ্ঞানিক ও সাংস্কৃতিক গুরুত্ব রয়েছে। ১৯৮৪ সালে ইউনেস্কো সমগ্র ভ্যাটিকান সিটিকে বিশ্ব ঐতিহ্যবাহী স্থান (ওয়াল্ড হেরিটেজ সাইট) ঘোষণা করে। এটা একমাত্র দেশ যেখানে সমগ্র দেশটিকেও এই মর্যাদা দেওয়া হয়েছে। অধিকন্তু, এটিই একমাত্র স্থান যা ইউনেস্কোর সাথে সাথে ১৯৫৪ সালের হেগ কনভেনশন ফর দ্য প্রটেকশন অফ কালচারাল প্রপার্টি অনুসারে "বিশেষ সুরক্ষার অধীনে সাংস্কৃতিক সম্পত্তির আন্তর্জাতিক নিবন্ধন"-এ নিবন্ধিত হয়েছে যেখানে সশস্ত্র সংঘাতের ঘটনায় একে সুরক্ষা দেওয়ার অঙ্গিকার করা হয়েছে।
পরিবহন ব্যাবস্থা
ভ্যাটিকানে একটি স্ট্যান্ডার্ড গেজ রেলপথ রয়েছে, যা প্রধানত মাল পরিবহনের জন্য ব্যবহৃত হয়, রোমের সেন্ট পিটার স্টেশনে ইতালির নেটওয়ার্কের সাথে ৮৫২-মিটার-লম্বা (৯৩২ ইয়ার্ড) স্পার দ্বারা যেটি সংযুক্ত, যার ৩০০ মিটার (৩৩০ ইয়ার্ড) ভ্যাটিকান অঞ্চলের মধ্যে রয়েছে। পোপ তেরোবিংশ জন ছিলেন প্রথম পোপ যিনি রেলওয়ে ব্যবহার করেছিলেন; পোপ জন পল দ্বিতীয় এটি খুব কমই ব্যবহার করেছেন।
ভ্যাটিকানের নিকটতম মেট্রো স্টেশন হল ওটাভিয়ানো - সান পিয়েত্রো - মুসেই ভ্যাটিকানি।
যোগাযোগ
থাম্ব|১৯২৯ সালের ১১ ফেব্রুয়ারি ভ্যাটিকান পোস্ত অফিস প্রতিষ্ঠিত হয়। শহরের ভ্যাটিকান টেলিফোন সার্ভিস নামে একটি সতন্ত্র, আধুনিক টেলিফোন সিস্টেম রয়েছে, এবং ১৩ ফেব্রুয়ারি ১৯২৯ সালে চালু হওয়া ডাক ব্যাবস্থা রয়েছে। ১লা আগস্ট থেকে ভ্যাটিকান সিটি ফিলাটেলিক এবং নিউমিসম্যাটিক অফিসের তত্ত্বাবধায়নে নিজস্ব ডাকটিকিট প্রকাশ করতে শুরু করে। শহটির ডাক পরিষেবাকে কখনও কখনও "বিশ্বের সেরা" ডাক পরিষেবা বলা হয়, এবং রোমের ডাক পরিষেবার চেয়েও এটি দ্রুত কাজ করে।
ভ্যাটিকান নিজস্ব ইন্টারনেট টপ-লেভেল ডোমেনও নিয়ন্ত্রণ করে, যা (.va) হিসাবে নিবন্ধিত। ভ্যাটিকান সিটির ব্রডব্যান্ড পরিষেবা সুবিস্তৃত। ভ্যাটিকান সিটিকে একটি রেডিও আইটিইউ প্রিফিক্স, এইচভিও দেওয়া হয়েছে এবং এটি কখনও কখনও সৌখিন রেডিও অপারেটরেরা ব্যবহার করে থাকেন।
ভ্যাটিকান রেডিও, যা গুগলিয়েলমো মার্কোনি প্রতিষ্ঠা করে ছিলেন, শর্ট-ওয়েভ, মিডিয়াম-ওয়েভ এবং এফএম ফ্রিকোয়েন্সি এবং ইন্টারনেটে সম্প্রচার করে থাকে। এর প্রধান প্রেরক অ্যান্টেনা ইতালীয় সিমানায় অবস্থিত এবং ইতালীয় পরিবেশগত সুরক্ষা নির্গমনের মাত্রা অতিক্রম করে। এ কারণে ভ্যাটিকান রেডিওর বিরুদ্ধে মামলা করা হয়েছে। টেলিভিশন পরিষেবাগুলি অন্য আরেকটি সংস্থা, ভ্যাটিকান টেলিভিশন সেন্টারের মাধ্যমে সম্প্রচার করা হয়।
লা অবজারভেটর রোমানো হলি সি এর বহুভাষিক আধা-সরকারি সংবাদপত্র। এটি ক্যাথলিক চার্চের নির্দেশনা অনুসারে একটি বেসরকারী কর্পোরেশন দ্বারা প্রকাশিত হয়, তবে শুধুমাত্র সরকারী তথ্যের উপর প্রতিবেদন করে। সরকারী নথি পাঠ্যগুলো এক্তা এপোস্ত্যালিকা সেডিস-এ প্রকাশিত হয়, যা হলি সি-এর সরকারী গেজেট, যাতে ভ্যাটিকান সিটি নথির জন্য একটি পরিশিষ্ট রয়েছে৷
ভ্যাটিকান রেডিও, ভ্যাটিকান টেলিভিশন সেন্টার, এবং লা অবজারভেটর রোমানো এর মালিকানা ভ্যাটিকান সিতির নয় বরং হলি সি-এর অধীন, এবং আন্নুনারিও পন্টিফিকিও-তে তালিকাভুক্ত। তালিকায় প্রতিষ্ঠান গুলোর অবস্থান হলি সি-এর কূটনৈতিক পরিষেবা এবং হলি সি-তে স্বীকৃত কূটনৈতিক কর্পস-এর বিভাগগুলির ওপরে, যার পরে রয়েছে ভ্যাটিকান সিটির বিভাগ।
সাদা-ভ্রূ লেজনাচানি
সাদা-ভ্রূ লেজনাচানি (Rhipidura aureola) হল একধরনের ছোটো প্যাসারিফর্মিস পাখি।
সাদা-ভ্রূ লেজনাচানিরা প্রধানত বসবাস করে ভারতীয় উপমহাদেশ এবং দক্ষিণ-পূর্ব এশিয়া এই সমস্ত এলাকার ক্রান্তীয় অঞ্চলে। এদের প্রধান বিস্তার পূর্ব ভারত থেকে ভিয়েতনাম পর্যন্ত, এছাড়াও এদেরকে দেখতে পাওয়া যায় শ্রীলঙ্কা, মায়ানমার, থাইল্যান্ড, কম্বোডিয়া এবং লাওস প্রভৃতি দেশে। এই পুরাতন বিশ্বের চুটকিদের প্রধানত দেখতে পাওয়া যায় বনজঙ্গলে এবং অন্যান্য সমতলভূমিতে। এরা প্রধানত তিনটি ছোটো ছোটো ডিম পাড়ে তাদের ছোটো বাসায় যা তারা গাছের মধ্যে বাঁধে।
ভ্যাটিকান সিটি
নবায়ন
২০০৮ সালে, ভ্যাটিকান নবায়নযোগ্য বর্জ্যের জন্য একটি "পরিবেশগত দ্বীপ" প্রকল্প শুরু করে এবং ফ্রান্সিস তাঁর পুরো শাসনকাল জুড়ে এই উদ্যোগটি অব্যাহত রেখেছেন। এই প্রকল্পে অন্তর্ভুক্ত রয়েছে ষষ্ঠ পল অডিয়েন্স হলের ছাদে সৌরবিদ্যুৎ ব্যবস্থা স্থাপন। ২০১৯ সালের জুলাই মাসে, ভ্যাটিকানে ঘোষণা করা হয়েছিল যে ভ্যাটিকান সিটি ইউরোপীয় ইউনিয়ন দ্বারা নির্ধারিত ২০২১ সময়সীমার আগেই, সরবরাহ বন্ধ হয়ে যাওয়ার সাথে সাথে একক-ব্যবহারের প্লাস্টিকের ব্যবহার এবং বিক্রয় নিষিদ্ধ করবে। অনুমান করা হয় যে ভ্যাটিকান সিটির পৌরসভার কঠিন বর্জ্যের ৫০-৫৫% সঠিকভাবে বাছাই করা হয় এবং পুনর্ব্যবহার করা হয়, এবং তাঁরা ইউরোপীয় ৭০-৭৫% এর মানদণ্ডে পৌঁছানোর ব্যাপারে আশাবাদী।
সাদা-ভ্রূ লেজনাচানি
বর্ণনা
প্রাপ্তবয়স্ক সাদা-ভ্রূ লেজনাচানিরা প্রধানত ১৮ সেমি পর্যন্ত লম্বা হয়। এদের ওপরের দেহের অংশ হয় গাঢ় বাদামী রঙের, ডানার ওপরে সাদা রঙের ছোপ ছোপ থাকে, এবং দেহের নিচের অংশ সাদা রঙের হয়। ফ্যানের আকারের লেজটি সাদা রঙের ধার যুক্ত, এবং কপালের কাছের রঙ হয় সাদা রঙের। গলা এবং চোখের চারপাশের রঙ হয় কালচে। এদের নাকের ছিদ্রের চারিদিকে সাদা রঙের দাঁড়ির মতোন দাগ দেখতে পাওয়া যায়।
সাদা-ভ্রূ লেজনাচানিরা প্রধানত পোকামাকড় খেয়ে বেঁচে থাকে। এবং মাটির ওপর দিয়ে চলবার সময় এদের লেজটাকে নাড়ায়।
জিনা ডেভিস
ভার্জিনিয়া এলিজাবেথ ডেভিস যিনি সংক্ষেপে জিনা ডেভিস নামে পরিচিত (জন্ম: ২১ জানুয়ারি ১৯৫৬)  হলেন একজন মার্কিন চলচ্চিত্র ও টেলিভিশন অভিনেত্রী এবং প্রাক্তন ফ্যাশন মডেল। চলচ্চিত্র ও টেলিভিশনে কাজের জন্য একাডেমি পুরস্কার ও গোল্ডেন গ্লোব পুরস্কারসহ একাধিক পুরস্কার বিজয়ী ডেভিস শক্তিধর নারী চরিত্রে অভিনয় এবং বিনোদন শিল্পে নারীর ভূমিকা নিয়ে কাজ করার জন্য সুপরিচিত।
১৯৭৯ সালে বোস্টন বিশ্ববিদ্যালয় থেকে নাট্যকলায় স্নাতক ডিগ্রি অর্জন করার পর ডেভিস নিউ ইয়র্কের জোলি মডেলিং এজেন্সির সাথে চুক্তিবদ্ধ হন এবং মডেল হিসেবে তার কর্মজীবন শুরু করেন। ১৯৮২ সালে টুটুসি চলচ্চিত্র দিয়ে তার চলচ্চিত্রে অভিষেক ঘটে। তার অভিনীত প্রথম ব্যবসা সফল চলচ্চিত্র হল থ্রিলারধর্মী দ্য ফ্লাই। কল্পনাধর্মী হাস্যরসাত্মক বিটলজুস (১৯৮৮) তাকে আন্তর্জাতিক অঙ্গনে পরিচিত পাইয়ে দেয় এবং দি এক্সিডেন্টাল টুরিস্ট (১৯৮৮) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার বা অস্কার পুরস্কার লাভ করেন। তিনি পথ চলচ্চিত্র থেলমা অ্যান্ড লুইস (১৯৯১)-এ অভিনয় করে প্রধান অভিনেত্রী হিসেবে তার অবস্থান শক্ত করেন এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি আ লীগ অব দেয়ার ওন (১৯৯২) চলচ্চিত্রে অভিনয় করেন।
ডেভিসের কাটথ্রোট আইল্যান্ড (১৯৯৫) ও দ্য লং কিস গুডনাইট (১৯৯৬) চলচ্চিত্র দুটি বক্স অফিসে ব্যর্থ হলে তিনি দীর্ঘ বিরতি নিয়ে স্টুয়ার্ট লিটল (১৯৯৯-২০০৫) ফ্র্যাঞ্চাইজিতে নাম ভূমিকার মায়ের চরিত্রে কাজের মাধ্যমে পুনরায় চলচ্চিত্রে ফিরে আসেন। এই সময়ে তিনি কমান্ডার ইন চিফ (২০০৫-০৬) টিভি ধারাবাহিকে মার্কিন রাষ্ট্রপতির ভূমিকায় অভিনয় করেন এবং এই কাজের জন্য তিনি সেরা নাট্যধর্মী টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য ছবির মধ্যে রয়েছে অ্যাক্সিডেন্টস হ্যাপেন (২০০৯) ও মার্জোরি প্রাইম (২০১৭)। তিনি গ্রেস অ্যানাটমি (২০১৪-১৫, ২০১৮) টিভি ধারাবাহিকে ডক্টর নিকোল হারমান এবং দি এক্‌জরসিস্ট (২০১৭) ধারাবাহিকের প্রথম মৌসুমে রেগান ম্যাকনেইল/অ্যাঞ্জেলা রেন্স চরিত্রে অভিনয় করেন।
আইএনএস কলকাতা (ডি৬৩)
আইএনএস কলকাতা হল কলকাতা শ্রেনির নির্দেশিত ক্ষেপণাস্ত্র যুক্ত ডেস্ট্রয়ার শ্রেনির স্টেলথ যুদ্ধজাহাজ। ২০০৩ সালে এই যুদ্ধ জাহাজ নির্মাণের কথা থাকলেও লাল ফিতার ফাঁষে পড়ে নির্মাণ বিলম্ব হয় এবং ২০০৬ সালে জাহাজটির নির্মাণ শুরু হয়। এরপর ২০১৪ সালের ১০ই জুলাই জাহাজটির পরিক্ষা মূলক যাত্রা শুরু হয় এবং ১৬ই আগস্ট ২০১৪ সালে ভারতের প্রধানমন্ত্রী, নরেন্দ্র মোদী আইএনএস কলকাত যুদ্ধ জাহাজটি ভারতীয় নৌ বাহিনীর অন্তর্ভুক্ত করেন।
প্রযুক্তি ও নির্মাণ
জাহাজটি নির্মাণ করেছে মাজাগাঁয় ডক লিমিটেট এবং ডিজাইন করেছে নেভি ডিজাইন ব্যুরো। জাহাজটির নির্মাণ কৌশল এতই উন্নত যে দূরে অন্য জাহাজ থেকে মনে হবে এটি মাছ ধরা টলার। জাহাজটি ১৬৩ মিটার লম্বা ও ১৭ মিটার চওড়া। এটি একটি ডুবজাহাজ প্রতিরোধী ও ১৬টি মিসাইল ছুড়তে সক্ষম যুদ্ধ জাহাজ। জাহাজটিতে ইউক্রেন থেকে আনা ২টি ডিজেল ইঞ্জিন, ২টি গ্যাস টার্বাইন ও ২টি জেনেরেটর রয়েছে। জাহাজটির গতি ৩০ নটিকাল কিমি (৫৬ কিমি/ঘণ্টা) এবং এর রেঞ্জ ৮০০ নটিকাল কিমি বা ১৫০০ কিমি।
সেন্সর ও রাডার
এই যুদ্ধ জাহাজটিতে ব্যবহৃত রাডারটি (MF-STAR-AESA) ইসরায়েলে তৈরি। রাডারটির চারদিকে চারটি প্যনেল বর্তমান; ফলে এটি ৩৬০ ডিগ্রি নজর রাখতে সক্ষম। রাডারটি এস ব্যনড সংকেত বিশ্লেষনে সক্ষম যা প্রধানত কৃত্রিম উপগ্রহের সঙ্গে যোগাযোগে ব্যবহৃত হয়। রাডারটির রেঞ্জ ২৫০ কিমি। প্রযুক্তিটি এক সঙ্গে ২৪টি সংকেত বুঝতে ও ১৬টি মিসাইল ছুড়তে সক্ষম।
ডুবজাহাজ সনাক্তকরণ প্রযুক্তি
জাহাজটিতে দেশীয় প্রযুক্তিতে তৈরি ডুবজাহাজ ধ্বংসকারী ব্যবস্থা রয়েছে। এটি জলের নিচে এক সঙ্গে ৮টি লক্ষ্য শনাক্ত করতে সক্ষম ও ৪টি টর্পেড ছুড়তে সক্ষম।
ক্ষেপণাস্ত্র ব্যবস্থা
জাহাজটি থেকে ব্রাহ্মোস ক্ষেপণাস্ত্র ও বারাক ৮ ছুড়তে সক্ষম।
সালমান বিন ইব্রাহিম আল খলিফা
শেখ সালমান বিন ইব্রাহিম আল খলিফা (شیخ سلمان بن ابراهيم آل خليفة, জন্ম: ২ নভেম্বর, ১৯৬৫) বাহরাইনের রিফায় জন্মগ্রহণকারী এএফসি’র বর্তমান সভাপতি। ২ মে, ২০১৩ তারিখে এশিয়ান ফুটবল কনফেডারেশনের সভাপতি নির্বাচনে বিজয়ের পূর্বে তিনি বাহরাইন ফুটবল সংস্থার সভাপতি ছিলেন। এছাড়াও তিনি এশিয়ান ফুটবল কনফেডারেশনের শৃঙ্খলা কমিটির চেয়ারম্যান এবং ফিফা শৃঙ্খলা কমিটির ডেপুটি চেয়ারম্যানের দায়িত্ব পালন করছেন।
ব্যক্তিগত জীবন
শেখ সালমান বিন ইব্রাহিম আল খলিফা বাহরাইনের সম্ভ্রান্ত পরিবারে জন্মগ্রহণ করেন। তিনি বাহরাইন বিশ্ববিদ্যালয় থেকে ইংরেজি সাহিত্য ও ইতিহাস বিষয়ে স্নাতক ডিগ্রী লাভ করেন। ১৯৮০-এর দশক থেকেই তিনি বাহরাইনের প্রথম বিভাগের যুব দলের সাথে সম্পৃক্ত আছেন।
শেখ সালমানের তিন সন্তান রয়েছে।
ফ্লপি ডিস্ক
থাম্ব| ৮-ইঞ্চি, -ইঞ্চি, এবং -ইঞ্চি ফ্লপি ডিস্ক থাম্ব| ৮ ইঞ্চি, -ইঞ্চি (পূর্ণ উচ্চতা), এবং -ইঞ্চি ড্রাইভ ফ্লপি ডিস্ক বা ফ্লপি ডিস্কেট (সাধারণভাবে ফ্লপি বা ডিস্কেট হিসাবে উল্লেখ করা হয়) হল একটি অপ্রচলিত ধরনের ডিস্ক স্টোরেজ যা একটি ফ্যাব্রিক দিয়ে রেখাযুক্ত একটি বর্গক্ষেত্র বা প্রায় বর্গাকার প্লাস্টিকের ঘেরে একটি চৌম্বকীয় স্টোরেজ মিডিয়ামের একটি পাতলা এবং নমনীয় ডিস্ক দ্বারা গঠিত। ফ্যাব্রিক স্পিনিং ডিস্ক থেকে ধুলো কণা অপসারণ করে। ফ্লপি ডিস্ক ডিজিটাল ডেটা সঞ্চয় করে যা কম্পিউটার বা অন্য ডিভাইসের সাথে বা ভিতরে সংযুক্ত ফ্লপি ডিস্ক ড্রাইভে ঢোকানো হলে পড়া এবং লেখা যায়।
প্রথম ফ্লপি ডিস্ক, আইবিএম দ্বারা উদ্ভাবিত এবং তৈরি, একটি ডিস্কের ব্যাস ছিল প্রথমে । পরবর্তীকালে, -ইঞ্চি এবং তারপর -ইঞ্চি ২১ শতকের প্রথম বছরগুলিতে ডেটা স্টোরেজ এবং স্থানান্তরের সর্বব্যাপী রূপ হয়ে ওঠেছিল। ৩½-ইঞ্চি ফ্লপি ডিস্ক এখনও একটি বহিঃস্থ এইএসবি ফ্লপি ডিস্ক ড্রাইভের সাথে ব্যবহার করা যেতে পারে। -ইঞ্চি, ৮-ইঞ্চি এবং অন্যান্য আকারের ফ্লপি ডিস্কগুলির জন্য ইউএসবি ড্রাইভগুলি বিরল বা অস্তিত্বহীন হয়ে পরেছে৷ কিছু ব্যক্তি এবং সংস্থা ফ্লপি ডিস্ক থেকে ডেটা পড়তে বা স্থানান্তর করার জন্য পুরানো সরঞ্জাম এখনও ব্যবহার করে চলেছে।
ফ্লপি ডিস্কগুলি ২০ শতকের শেষের দিকের সংস্কৃতিতে এতটাই সাধারণ ছিল যে অনেক ইলেকট্রনিক এবং সফটওয়্যার প্রোগ্রাম ২১ শতকে এসেও ফ্লপি ডিস্কের মতো দেখতে সেভ আইকনগুলি ব্যবহার করে চলেছে। যদিও ফ্লপি ডিস্ক ড্রাইভের এখনও কিছু সীমিত ব্যবহার রয়েছে, বিশেষ করে লিগ্যাসি ইন্ডাস্ট্রিয়াল কম্পিউটার ইকুইপমেন্টের সাথে। এগুলো ডাটা স্টোরেজ পদ্ধতি দ্বারা বাতিল করা হয়েছে অনেক বেশি ডেটা স্টোরেজ ক্ষমতা এবং উচ্চ ডেটা স্থানান্তর গতি অন্যান্য স্টোরেজ যেমন ইউএসবি ফ্ল্যাশ ড্রাইভ, মেমরি কার্ড, অপটিক্যাল ডিস্কের মাধ্যমে। এছাড়াও স্থানীয় কম্পিউটার নেটওয়ার্ক এবং ক্লাউড স্টোরেজ তো রয়েছেই।
অ্যাবি রোড স্টুডিওস
অ্যাবি রোড স্টুডিওস (পূর্বে ইএমআই রেকর্ডিং স্টুডিওস) ইংল্যান্ডের লন্ডনের ওয়েস্টমিনস্টার শহরের সেন্ট জন'স উড, ৩ অ্যাবি রোডের একটি রেকর্ডিং স্টুডিও। ১৯৩৩ সালের নভেম্বরে ইএমআইয়ের পূর্বসূরি ব্রিটিশ সঙ্গীত সংস্থা গ্রামোফোন কোম্পানি এটি প্রতিষ্ঠা করেছিল। ২০১৩ সালে ইএমআইয়ের অংশ না হওয়া পর্যন্ত এটি ইউনিভার্সাল মিউজিকের মালিকানাধীন ছিল।
অ্যাবি রোডের সবচেয়ে উল্লেখযোগ্য মক্কেলদের মধ্যে ছিল বিটল্‌স, যারা স্টুডিওটি ব্যবহার করেছিলেন — বিশেষত এর স্টুডিও টু রুম — যেখানে ১৯৬০-এর দশকে বেশিরভাগ ক্ষেত্রে তারা অভিনব রেকর্ডিং কৌশল অবলম্বন করেছিল। এইএমআই ১৯৭০ সালে দলটির ১৯৬৯-এর অ্যাবি রোড অ্যালবামের স্মরণে স্টুডিওটির এই নামকরণ করেছিল।
২০০৯ সালে অ্যাবি রোড সম্পত্তি বিকাশকারীদের কাছে বিক্রয় হুমকির মুখে পড়ে। জবাবে, ব্রিটিশ সরকার সাইটটি সুরক্ষিত করে, ২০১০ সালে ইংরেজ ঐতিহ্য বিভাগে গ্যান্ড টু তালিকাভুক্ত করে, যার ফলে ভবনটি কোনও বড় পরিবর্তন থেকে রক্ষা করা হয়েছিল।
১৯২০–১৯৪০-এর দশক
মূলত ১৮৩৩ সালে কিলবার্ন অ্যাবির ফুটপাথে একটি নয় সজ্যাকক্ষের জর্জিয় টাউনহাউস নির্মিত হয়েছিল। ভবনটি পরে ফ্ল্যাটে রূপান্তর করা হয়েছিল যেখানে সর্বাধিক পরিচিত বাসিন্দা ছিলেন ম্যান্ডি গ্রেগরি, যিনি রাজনৈতিক সম্মান বিক্রয়ের জন্য বিখ্যাত (বা কুখ্যাত) ছিলেন।
১৯২৯ সালে, গ্রামোফোন কোম্পানি প্রাঙ্গণটি অধিগ্রহণ করে এটিকে স্টুডিওতে রূপান্তরিত করে। টাউনহাউসের পিছনের একটি বৃহত উদ্যানের ফলে সম্পত্তিটি উপকৃত হয়েছিল, যা পিছনে অনেক বড় ভবন নির্মাণের অনুমতি দিয়েছিল; সুতরাং, জর্জিয় ফ্যাসাড ভবনের সঠিক আয়তনের হতে হবে। ১৯৩১ সালের নভেম্বরে অ্যাডওয়ার্ড এলগার তার সঙ্গীত রেকর্ডিং অধিবেশন লন্ডন সিম্ফনি অর্কেস্ট্রায় পরিচালনা করেছিলেন, যখন পাথু স্টুডিওটির উদ্বোধন চিত্রগ্রহণ করেছিল। ১৯৩৪ সালে স্টেরিও শব্দের উদ্ভাবক অ্যালান ব্লুমলাইন মোৎসার্টের জুপিটার সিমফোনি রেকর্ড করেছিলেন যা স্টুডিওতে টমাস বিচাম পরিচালিত হয়েছিল।
মুক্তবাংলা (ভাস্কর্য)
মুক্তবাংলা ভাস্কর্য বাংলাদেশের মুক্তিযুদ্ধের ইতিহাস স্মরনার্থে বাংলাদেশের একটি অন্যতম ভাস্কর্য। এই ভাস্কর্যটি ১৯৯৬ সালে ইসলামী বিশ্ববিদ্যালয়ের প্রধান ফটকের পাশেই নির্মাণ করা হয়।  চিত্রকর রশিদ আহমেদ এই ভাস্কর্যটির নকশা করেছিলেন।  ভাস্কর্যটি ইসলামী স্থাপত্য ও আধুনিক ধারনার সমন্বয়ে তৈরি করা হয়েছে। ইসলামী বিশ্ববিদ্যালয়ের চতুর্থ উপাচার্য মুহাম্মাদ ইনাম-উল হক এই ভাস্কর্যটি ১৯৯৬ সালের ১৬ ডিসেম্বর উদ্বোধন করেন।
অবস্থান
মুক্তবাংলা ভাস্কর্যটি কুষ্টিয়া জেলায় অবস্থিত ইসলামী বিশ্ববিদ্যালয়ের প্রধান ফটকের উত্তর পাশে অদূরেই অবস্থিত। ভাস্কর্যটির পশ্চিম পাশে বিশ্ববিদ্যালয়ের প্রশাসনিক ভবন ও দক্ষিণ পাশে শেখ মুজিবুর রহমানের সুদীর্ঘ ভাস্কর্য মৃত্যুঞ্জয়ী মুজিব অবস্থিত। ভৌগোলিক স্থানাঙ্ক ব্যবস্থা অনুসারে মুক্তবাংলা ভাস্কর্যটির অবস্থান ২৩.৭২৩০৩৩৬° উত্তর ৯০.১৫২৬২৪২° পূর্ব।
স্থাপত্য তাৎপর্য
মুক্ত বাংলার প্রবেশ পথেই রয়েছে বৃত্তাকার কালো রঙের একটি প্লেট। মুক্তবাংলা ভাস্কর্যটির সাতটি স্তম্ভ সংবলিত গম্বুজের ওপর রয়েছে দৃঢ় মুষ্টিবদ্ধ মুক্তিযুদ্ধের হাতিয়ার রাইফেল নিয়ে, যা সাত সদস্যের ১৯৭১ সালের অস্থায়ী মুজিবনগর সরকারের মন্ত্রিসভার প্রতীক। প্রতিটি স্তম্ভ বিস্তৃত প্রসারিত হাত ধরাধরি উল্লাসিত অবয়বে ইসলামী স্থাপত্য ভিত্তিক আর্চে নির্মিত হয়েছে।
চোখে লাল সূর্য উদয়ের প্রত্যাশা সর্বনিম্নের বিস্তৃত সিরামিক বড় ইট লাগাতার আন্দোলনের নির্দেশক। উপর থেকে চতুর্থ ধাপে লাল সিরামিক ইট আন্দোলন ও যুদ্ধের প্রতীক, দ্বিতীয় ধাপে কালো পাথর শোক ও দুঃখের প্রতীক, তৃতীয় ধাপে সাদা মোজাইক সন্ধি ও যোগাযোগের প্রতীক এবং বেদির মূল মেঝে সবুজ মোজাইক নীল টাইলস শান্তির প্রতীক। আর সম্পূর্ণ অবকাঠামোটি সাতটি আর্চ সংবলিত একটি অর্ধ উদিত সূর্য বুঝানো হয়েছে।
বিমলা গৌড়
বিমলা গৌড় (১৯৫২ - ১৭ এপ্রিল ২০১৭) ছিলেন ভারতীয় জনতা পার্টির নেতা এবং কর্ণাটক আইন পরিষদের সদস্য। তিনি ২০১১ থেকে ২০১৪ পর্যন্ত কর্ণাটক আইন পরিষদের উপ-সভাপতির দায়িত্ব পালন করেছিলেন।  হার্ট অ্যাটাকের পরে ২০১৭ সালে তিনি মারা যান।
উইল্টন সেন্ট হিল
'''উইল্টন এইচ. সেন্ট হিল''' (Wilton St Hill; জন্ম: ৬ জুলাই, ১৮৯৩ - মৃত্যু: আনুমানিক ১৯৫৭) ত্রিনিদাদের পোর্ট অব স্পেনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন উইল্টন সেন্ট হিল।
১৯১১-১২ মৌসুম থেকে ১৯২৯-৩০ মৌসুম পর্যন্ত উইল্টন সেন্ট হিলের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে বিভিন্ন অবস্থানে ব্যাটিং করেছেন। ১৯১২ থেকে ১৯৩০ সাল পর্যন্ত ত্রিনিদাদ ও টোবাগোর পক্ষে প্রথম-শ্রেণীর খেলায় অংশ নিয়েছেন।
ত্রিনিদাদের শ্যানন ক্লাবে শুরুরদিকের ক্রিকেট খেলায় অংশ নিয়ে নিজেকে তুলে ধরেন। ১৯১২ সালে ত্রিনিদাদের পক্ষে খেলার জন্যে মনোনীত হন। ১৯৩০ সাল পর্যন্ত আন্তঃঔপনিবেশিক প্রতিযোগিতার প্রত্যেক আসরে খেলেন। তবে, ১৯২৩ সালের ইংল্যান্ড গমন করা থেকে বঞ্চিত হন। ১৯২৬ সালে মেরিলেবোন ক্রিকেট ক্লাবের (এমসিসি) বিপক্ষে ওয়েস্ট ইন্ডিজের প্রতিনিধিত্বকারী দলের সদস্যরূপে খেলেন। ত্রিনিদাদের সদস্যরূপে সফররত দলের বিপক্ষে সেঞ্চুরি করেন। প্রস্তুতিমূলক খেলায় সফলতা লাভের স্বীকৃতিস্বরূপ ১৯২৮ সালে ইংল্যান্ড সফরের জন্যে মনোনীত হন। তবে, ব্যর্থতার স্বাক্ষর রাখেন। ১৯৩০ সালে এমসিসি’র বিপক্ষে ত্রিনিদাদের সদস্যরূপে আবারও সেঞ্চুরির সন্ধান পান। ফলশ্রুতিতে, সিরিজের চূড়ান্ত টেস্টে তাকে ওয়েস্ট ইন্ডিজ দলে অন্তর্ভুক্ত করা হয়। এরপর আর তিনি কোন প্রথম-শ্রেণীর ক্রিকেট খেলায় অংশ নেননি।
ওয়েস্ট ইন্ডিজের অন্যতম প্রথম সফলতম কৃষ্ণাঙ্গ ব্যাটসম্যানের মর্যাদা লাভ করেন। নিজের খেলার ধরন বজায় রেখেছিলেন। খেলোয়াড়ী জীবনের শেষদিকেও তিনি আক্রমণধর্মী ব্যাটিংশৈলী উপহার দেন। খেলায় ছন্দ হারানোকালে অনেত ইনিংসেই কোন রান সংগ্রহ বাদেই বিদেয় নিতে হয়েছিল তাকে।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন উইল্টন সেন্ট হিল। ২৩ জুন, ১৯২৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ ফেব্রুয়ারি, ১৯৩০ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। ১৯২৮ সালে ওয়েস্ট ইন্ডিজ দল ইংল্যান্ড গমন করে। এ সফরেই দলটি তাদের ইতিহাসের উদ্বোধনী টেস্টে অংশ নেয়। উদ্বোধনী ঐ টেস্টে অংশ নেয়ার গৌরব অর্জন করেন।
আনুমানিক ১৯৫৭ সালে উইল্টন সেন্ট হিলের দেহাবসান ঘটে।